ჯეიმსთაუნის ექსპერტები ივანიშვილის წინააღმდეგ
ხელისუფლება დასავლეთის გავლენის გაძლიერებას საქართველოს ეროვნული და კულტურული თვითმყოფადობის ხარჯზე ცდილობდა.
1 მარტს ჯეიმსთაუნის ფონდის ინიციატივით ვაშინგტონში გაიმართა დისკუსია თემაზე პოლიტიკური ძალაუფლების გადაცემა საქართველოში და მისი საერთაშორისო გავლენა. რუსეთის და კავკასიის რეგიონის ამერიკელმა და ევროპელმა ექსპერტებმა ყურადღება გაამახვილეს დასავლეთის სტრატეგიულ ინტერესებზე კავკასიის რეგიონში და ამ კუთხით განიხილეს საქართველოში მიმდინარე პროცესები. შეხვედრას ჯეიმსთაუნის ფონდის პრეზიდენტი გლენ ჰოვარდი თავმჯდომარეობდა. მომხსენებლები იყვნენ ცენტრალური აზია-კავკასიის ინსტიტუტის დირექტორი სვანტე კორნელი, ატლანტიკური საბჭოს ვიცე-პრეზიდენტი დეიმონ უილსონი და ჯეიმსთაუნის ფონდის ექსპერტი ვლადიმირ სოკორი. პირველმა გამოსვლელმა სვანტე კორნელმა ხაზი გაუსვა შეერთებული შტატების და ევროპის სტრატეგიულ ინტერესებს კავკასიის რეგიონში და აღნიშნა საქართველოს გეოგრაფიული მდებარეობის მნიშვნელობა, რომელიც ევროპა-აზიის დამაკავშირებელ დერეფანს წარმოადგენს. მისი თქმით, ვარდების რევოლუციის შემდეგ საქრთველოს ხელისუფლების სათავეში მოსულმა სააკაშვილის გუნდმა ბევრი რამ გააკეთა ქართველთა ტრადიციული ღირებულებების შეცვლის საქმეში ქვეყნის ვესტერნიზაციის დაჩქარების თვალსაზრისით. კორუფციასთან ბრძოლაში მიღწეული წარმატებების მიუხედავად, რუსეთთან დაპირისპირების ფონზე, სააკაშვილის რეჟიმმა დემოკრატიული ღირებულებების დაცვას სახელმწიფო ინტერესები და მთავრობის სტრუქტურების გაძლიერება არჩია, რამაც არასასურველი ფორმები მიიღო. ამ მხრივ აღსანიშნავია ტელეკომპანია „იმედის“ ისტორია და კანონის უზენაესობის დაცვასთან დაკავშირებით შექმნილი პრობლემები. ბატონი კორნელის განცხადებით, სააკაშვილის დროს სვანტე კორნელის განცხადებით, 2008 წლის ომის შემდეგ ვლადიმირ პუტინის რუსეთი ყველაფერს აკეთებს, რათა საქართველო არ გადაიქცეს ევროპული დემოკრატიის ქვეყნად. მისი თქმით, მიუხედავად იმისა, რომ გარკვეული დარღვევები აღინიშნებოდა დემოკრატიის განვითარების საქმეში სააკაშვილის რეჟიმი მაინც არ შეიძლება შევადაროთ აღმოსავლურ დესპოტიას. სვანტე კორნელის აზრით, საქართველოს ახლანდელი მთავრობის მოქმედება პოლიტიკური ოპონენტების წინააღმდეგ საერთაშორისო საზოგადოებაში გარკვეულ გაუგებრობას იწვევს. მისი თქმით:“ ატლანტიკური საბჭოს ვიცე-პრეზიდენტის დეიმონ უილსონის განცხადებით, მასზე კარგი შთაბეჭდილება დატოვა ამას წინათ ვაშინგტონში ოფიციალური ვიზიტით მყოფმა საქართველოს იუსტიციის მინისტრმა თეა წულუკიანმა. ბატონი უილსონის განცხადებით, ქალბატონმა წულუკიანმა ხაზი გაუსვა დემოკრატიული არჩევნების გზით ხელისუფლების გადაცემის მნიშვნელობას და აღნიშნა, რომ ახალი მთავრობა თავისი წინამორბედის მიმართ შურისძიების გრძნობით არ უნდა იყოს განმსჭვალული. ატლანტიკური საბჭოს ვიცე-პრეზიდენტის განცხადებით, საქართველოს იუსტიციის მინისტრი კარგად აცნობიერებს მოსახლეობის მოთხოვნას სამართლიანობის აღდგენის თვალსაზრისით, მაგრამ მას ამავე დროს ესმის, რომ დაზარალებული ხალხის რისხვა შესაძლოა ყოველთვის არ იყოს სამართლიანი. ამერიკელი ექსპერტის აზრით, ძალზე მნიშვნელოვანია საქართველოში მენტალური რევოლუციის მიმდინარეობის პროცესი, რადგან ვარდების რევოლუციის შემდეგ მაინც არ მოხერხდა ქართულ საზოგადოებაში არსებული ჰომოფობიის დაძლევა და ჯერ კიდევ არსებობს რელიგიური და ნაციონალური შოვინიზმის გამოვლინების შემთხვევები. ჯეიმსთაუნის ფონდის ექსპერტმა ვლადიმირ სოკორმა თავის გამოსვლაში გასული წლის შემოდგომაზე ქართველი ერის არჩევანს ირაციონალური უწოდა. რადგან ქართველებმა ბათუმსა და მესტიაში არ დაუჭირეს სააკაშვილს მხარი მიუხედავად იმისა, რომ აჭარასა და სვანეთში მის პერიოდში ყველაზე დიდი ინვესტიციები განხორციელდა. ბატონი სოკორის აზრით ივანიშვილის დეპუტატები მისი ქველმოქმედების ობიექტები იყვნენ. ვლადიმირ სოკორის განცხადებით .“ პატივცემული ექსპერტი მიიჩნევს, რომ საქართველოს მართლმადიდებელმა ეკლესიამ უარყოფითი როლი შეასრულა წინასაარჩევნო პერიოდში. მისი თქმით ბატონი ვლადიმირი უკმაყოფილებას არ მალავდა პრემიერ ივანიშვილის პოლიტიკის მიმართ, რომელიც მისი აზრით, მხოლოდ დეკლარაციულ დონეზე უჭერს მხარს ქვეყნის დასავლურ კურსს და სინამდვილეში საქართველოს რუსეთის მონობაში მიაქანებს. შეხვედრაზე სტუმრის სტატუსით მყოფმა საქართველოს პარლამენტის წევრმა თინა ხიდაშელმა ამ ბრალდებებზე ჩვენთან საუბარში ამგვარი კომენტარი გააკეთა. რამდენად მისაღებია თქვენთვის კრიტიკა საქართველოში შერჩევითი სამართალის არსებობის შესახებ? რაც შეეხება საქართველოში კოჰაბიტაციის პროცესს, თანაცხოვრების და თანაარსებობის შესაძლებლობას, როგორ შეაფასებდით?